વિતેલા સપ્તાહ દરમિયાન શેરબજારમાં પ્રોત્સાહક વાતાવરણ જોવાયું હતું અને બેન્ચમાર્ક નવી ઊંચી સપાટીએ પહોંચ્યા હતા. શેરોમાં નીચા મથાળે વેલ્યૂ બાઇંગ જોવા મળ્યું હતું. એશિયન શેરબજારમાં સુધારો, ક્રૂડના ભાવ નીચે આવવા અને વૈશ્વિક સ્તરે કોમોડિટીઝના ભાવ જેવા કે કોપરના ભાવમાં સુધારો જેવા કારણોએ માર્કેટ ટ્રેન્ડમાં સુધારો જોવાયો હતો. વિતેલા સપ્તાહમાં બેન્ચમાર્ક સેન્સેક્સ એકધારો સુધારા સાથે 36,500ની સપાટી કુદાવીને નવા ઊંચા સ્તરે બંધ રહ્યો હતો તો નિફ્ટી પણ 11,000ના સ્તરની ઊપર નીકળી હતી. સેન્સેક્સમાં રહેલા હેવીવેઇટ શેરો ઊછળતાં તેની સકારાત્મક અસર રહી હતી. જોકે, સપ્તાહને અંતે જાહેર થયેલા માઇક્રો ઇકોનોમીક ડેટા પ્રોત્સાહક નહોતા જોવાયા.